JohanHeinsen/ENO huggingface dataset:
Odense Adresse-Contoirs Efterretninger, 1838-04-23
Redigeres, trykkes og udgives i Odense 23 April 1838. Mandagen. Jndhold. Politisk Oversigt: Storbrittannien, Frankerig (Lovudkastet om Generalstaben antaget). Spanien, Por
Odense Adresse-Contoirs Efterretninger, 1838-04-23
Udenlandske Blandinger. - Fædrelandet. Offenttugal. Preussen. Nederlandene og Belgien. Rusland. Tyrkiet
Odense Adresse-Contoirs Efterretninger, 1838-04-23
lige Foranstaltninger. Videnskabelighed. Blandinger. Odense. Skibs= og Handels-Efterretninger.
Odense Adresse-Contoirs Efterretninger, 1838-04-23
Politisk Oversigt. Storbrittannien. Siden Patrioternes sidste Rederlag paa Pele=Den betragtedes i de nordamerikanske Fristater den canadiske Opstand som aldeles undertrykt. Efterretningen om Grev Durhams Udnævnelse til Generalgouvernør var kommen til Canada og havde gjort et fordeelagtigt Jndtryk, i de Forenede Stater har Præsidenten endelig den 10 f. M. sanktioneret den af Kongressen antagne bill om Opretholdelsen af Neutraliteten, men dog, paa Grund af den overordentlige Magt, som den hjemler Regjeringen, kun udstrakt dens Gyldighed til 2 Aar. Rensseler sidder i Fængsel i Albany, Sutherland har i sin Arrest i Toronto forsøgt et Selvmord, Papineau og N Kenzie gjøre Alt, for at ophidse Befolkningen.
Odense Adresse-Contoirs Efterretninger, 1838-04-23
Frankerig. Lovudkastet om Generalstaben blev den 12d., med talrige Amendements, saa at det næsten var blevet omsmeltet i en ny Lovs Form, mod Ministrenes Villie antaget med 193 Stemmer mod 103. Da Talen kom paa den Paragraph, som angik Marskallerne, spurgte Portalis Krigsministeren Bernard, om Marmont endnu stod paa Marskallisten, hvilket Spørgsmaal. satte Ministeren i stor Forlegenhed, da det er noksom bekjendt, at Marmont i Marskaluniform og med hvid Kokarde var tilstede i Leiren ved Woznesensk. (Marmont staaer virkelig endnu paa Listen og nyder, ifølge Kongens Naade, aarlig sin betydelige Marskalsgage).
Odense Adresse-Contoirs Efterretninger, 1838-04-23
Det hedder, at Kongen i Sommer vil besøge Rigets sydlige Departementer. - Journal du Commerce trodser Bladet Chartet og forsikkrer, at Oberst Kaiserling virkelig har været hos Grev Mole, og at den endog kunde angive, af hvem Obersten er bleven forestillet for Konseilspræsidenten.
Odense Adresse-Contoirs Efterretninger, 1838-04-23
Spanien. Da Forbindelsen mellem Madrid og Paris i nogle Dage har været afbrudt, haves ingen betydningsfulde Efterretninger fra Spanien. Carlisterne under Negri ere rykkede ind i Segovia, men skulle atter have forladt Staden, uden at have begaaet synderlige Excesser. Basilio Garcia er brudt op fra Almaden og gaaet henimod Toledo, og Man sætter dette Tog i Forbindelse med Regris Bevægelser.
Odense Adresse-Contoirs Efterretninger, 1838-04-23
Portugal. Dronningen og hendes Gemal have den 4d. besvoret Konstitutionen, hvorpaa Cortes bleve opløste: Man mærkede hverken Tegn paa Uroligheder eller paa Enthusiasme; den 6te proclameredes Amnestien, saa at de cartistiske Officerer atter træde ind i Hæren. Man ventede en Ministerforandring, da Sada Bandeira og Oliveira agtede at trække sig tilbage. Tup paa den galliciske Grændse er af en Bande Carlo-Migueliter bleven brandskattet for 20,000 Dollars.
Odense Adresse-Contoirs Efterretninger, 1838-04-23
Oportos Viinselskab er igjen bleven bekræftet for 20 Aar.
Odense Adresse-Contoirs Efterretninger, 1838-04-23
Preussen. Der tales nu om, at det udkomne romerske Statsskrift vil blive efterfulgt af et andet, endnu vidtløftigere. Om Begivenhederne i Posen hører Man endnu kun Rygter, da det er blevet Embedsmændene forbudet, at meddele Underretninger og hvad der forefalder. Den underordnede Geistlighed er ilde faren: adlyder den sine geistlige Foresatte, handler den mod Statens Love, og adlyder den Statens Love, bliver den afsat af Ærkebiskoppen. Fra Danzig skrives under 15 d., at Man kan faae et Begreb om Stemningen, naar Man erfarer, at det Rygte gik, at Katholikerne paa Langfredag vilde myrde alle Protestanterne i Vestpreussen; senere, at den 6 Mai var udseet til Blodsdagen. J Achen hed det den 8 d.,at Generalvicarius i Cölln, Dr. Husgen, havde underkastet sig den romerske Stols Dom og nedlagt sit Embede som Generalvicar og Administrator for Erkedioceset, men denne Efterretning erklærer Frankfurter Journal for aldeles falsk. En stor Hjelp i denne Sag vil det for den preussiske Regjering være, hvis den Efterretning bekræfter sig, at tre ungarske Biskopper, der havde udtalt de samme Anskuelser som Ærkebispen af Cölln, strax af Øvrighederne ere blevne fratagne deres Jndkomster, hvorpaa Sagen øieblikkeligen er bleven meldt til Kabinettet i Wien.)
Odense Adresse-Contoirs Efterretninger, 1838-04-23
Nederlandene og Belgien. Den vigtige Nyhed er kommen fra London, at den Londonner Konferents ikke er istand til i det hollandsk belgiske Spørgsmaal at give et overeensstemmende Svar: vel have nemlig Frankerigs og Engellands Befuldmægtigede leveret et Udkast til et Svar, men samme er af den Natur, at Konferentsens øvrige Medlemmer ikke kunne billige det, men have maattet henvende sig til deres respektive Hoffer, for at faae nye Jnstructioner.
Odense Adresse-Contoirs Efterretninger, 1838-04-23
Rusland. En keiserlig Ukase af 20 f. M. synes at vise, at Krigen ikke føres paa det Heldigste i Cirkassien, saaledes bestemmes der, at de Officerer, der ville tage Tjeneste i den kankasiske Hær, skulle have et heelt Aars Sold forud; under deres Tjenestetid nyde de dobbelt Gage; Reiseomkostningerne betales dem aparte, og deres Gage, som stipuleres i Papirpenge, udbetales dem contant og al Pari.
Odense Adresse-Contoirs Efterretninger, 1838-04-23
Tyrkiet. En af de vigtigste Reformer, som Sultanen har iværksat, er udentvivl Oprettelsen af et Statsraad, hvilket kundgjordes ved en Forordning den 24 f. M. Samme Dag forsamlede Rigets Paschaer sig i det gamle Serail, for paa Prophetens Kappe at aflægge Troskabseden med Hensyn til den nye Jndretning. Til Conseilspræsident, DøDe er den bekjendte Chosrew Pascha udnævnt og til Medlemmer flere Ministre, Paschaer og Ulemaer.
Odense Adresse-Contoirs Efterretninger, 1838-04-23
Udenlandske Blandinger. Østerrig. Den forrige græske Minister v. Rud hart er ankommen til Triest, hvor han ligger betænkeligt syg af en Lunge= og Leverantændelse.
Odense Adresse-Contoirs Efterretninger, 1838-04-23
Norge. Tvende Mænd afgik fra Christianssund i en lille Baad den 21 f. M. som Expresse til Smøllen i et taalelig gunstigt Veir. Omtrent midt paa den haarde Edefjord opstod en heftig Storm, der aldeles fyldte deres Baad og saaledes satte dem i den yderste Livsfare. Jkke destomindre reddede de omtrent 1/4 Miil fra Smølen i deres lille og tildeels skrøbelige Baad fire Mennesker, som de fandt siddende paa en kantret Baad. Den femte, en gammel Mand, sank i samme Øieblik.
Odense Adresse-Contoirs Efterretninger, 1838-04-23
Sverrig. Det kongelige Akademie for Videnskaber, Historie og Oldsager har som udenlandsk Medlem optaget den forhenværende Minister for den offentlige Underviisning i Frankerig, Hr. F. Guizot.
Odense Adresse-Contoirs Efterretninger, 1838-04-23
Fædrelandet. Offentlige Foranstaltninger. Ad privat Vei har Kjøbenhavnspostens Redakteur erfaret, at der er anlagt en ny Justitssag imod ham for formeentlig Overtrædelse af Lovgivningen om Trykkefrihedens Grændser, hvori han skal have gjort sig skyldig ved i Bladets No. 99 at indrykke en Notice om den vestindiske Ridderelection."
Odense Adresse-Contoirs Efterretninger, 1838-04-23
Jfølge Kancelliets Resolution vil en Prokurator blive ansat i Lollands=Falsters Stift, med Forpligtelse til at tage Bopæl i Mariboe. Ansøgninger derom kunne indgives i Løbet af 6 Uger.
Odense Adresse-Contoirs Efterretninger, 1838-04-23
Paa Kancelliets Forestilling har Hs. Majestæt Kongen, under 7 f. M. bifaldet, at herefter ingen Moder, der forhen har født paa Fødsels- og Pleie=Stiftelsen i Kjøbenhavn, og som den ved allerhøieste Resolution af 8 October 1824 hjemlede treaarige Understøttelse er bleven tilstaaet, hvad enten den virkelig er bleven udredet for det hele Tidsrum eller ikke, skal have Adgang til atter at nyde lige Understøttelse til Børn af sildigere Fødsel. Dog kan der, naar Moderen paa den Tid, den sildigere Fødsel indtræffer, ikke længere oppebærer Hielp til sit ældre Barns Opfostring, tilstaaes hende en Understøttelse til Barnets Opfostring i 1/2 Aar af 4 Mark ugentlig.
Odense Adresse-Contoirs Efterretninger, 1838-04-23
Videnskabelighed. Den 20d. agtede Prof. Sibbern i Kjøbenhavn at begynde nogle politiske Forelæsninger, og i den første Time at meddele nogle bemærkninger angaaende Trykkefrihedsselskabet.
Odense Adresse-Contoirs Efterretninger, 1838-04-23
Den berømte Basunist, kongelig preussisk Kammermusikus Hr. Frederik Belcke, har paa sin Gjennemreise til Stokholm og St. Petersborg erholdt allernaadigst Tilladelse til, den 25 d. M., at give en aandelig Koncert i Christiansborg Slotskirke. En anden udmærket Kunstner, Violinisten Hr. J. Remmers, har ligeledes erholdt allernaadigst Tilladelse til at give en offentlig Koncert paa det kongelige Theater, men da den dertil fastsatte Dag er i Mai Maaned og Omstændighederne ikke tillade Hr. Rem mers denne Gang at blive saalænge, saa forlader han Kjøbenhavn nu, for i Høstmaanederne at vende tilbage og da lade sig offentlig høre.
Odense Adresse-Contoirs Efterretninger, 1838-04-23
Blandinger. Denne Avis berettede efter Børsenhalle, i Tirsdags (see S. 261), hvorledes et danske Skib var af en keiserlig brasiliansk Krigsbrig bleven forhindret fra at løbe ind til Bahia. Ved venskabelig Meddelelse seer Dagen sig istand til at forsikkre, at dette ikke var det i Kjøbenhavn hjemmehørende Skib, Pizarro, Ka er pitain Stage. Ogsaa skal det være den brasilianske Søeofficeer, men ikke den danske, der er falden. Den 19d. gik en høi hæderlig Mand til Hvile, Conferentsraad Carstens, Justitiarius i den kongelige LandsOver- samt Hof= og Stads=Ret. En rastløs Arbeidsomhed udmærkede ham paa hans lange Embedsbane, og hans Retsindighed var ophøiet over enhver Tvivl. Han satte sin høieste Ære i at være Hovedet for en Domstol, hvis Upartiskhed og Selvstændighed ikke behøver noget Vidnesbyrd. Han var kun syg i faa Dage. Et inflammatorisk (Kbhpst.) Tilfælde endte hans Liv.
Odense Adresse-Contoirs Efterretninger, 1838-04-23
Ribe Stiftsavis oplyser nu, at den i Lygumkloster nylig afdøde Degn, der efter Rygtet skulde have efterladt sig en Formue af 30,000 Daler HC., har i Et og Alt neppe efterladt sig Trediedelen af bemeldte Sum, og samme hidrører ogsaa ingenlunde af hans Kalds-Jndtægter, men ere grundlagte ved et for omtrent 40 Aar siden indgaaet Ægteskab.
Odense Adresse-Contoirs Efterretninger, 1838-04-23
Endnu er der af Undersøgelserne Jntet oplyst om Oprindelsen til Slotsbranden i Kiel; det maa vel altsaa have sit Forblivende ved den første Formodning, at Jlden hidrørte fra for stærk Fyren i Kakkelovnene. Mystikere i Kiel ansee derimod Branden som en Himlens Straf, fordi der, til Jstandsættelsens hurtige Fuldendelse, ogsaa var arbeidet om Søndagen.
Odense Adresse-Contoirs Efterretninger, 1838-04-23
Det Werlighske Selskab agter i denne Uge at indtræffe i Aarhuus. Flere, saavel uden som indenlandske Blade forsikkre, at Kongen af Hannover havde til Hensigt i Sommer at komme til Holsteen, ifald Hs. M. Kongen var indtruffet dertil. Pastor Giessing i Torkildstrup har ogsaa i et følgeblad til Lollands-Falsters Stiftstidende taget til Gjenmæle mod Proprietair Hansens i denne Avis S. 219 fremførte Jndsigelser. mod Assessor Ussings Forslag om at faae Præsterne indi Stænderforsamlingen og navnligen som Repræsentanter for Bondestanden. Efterat have bebudet, at der i næste Maaned vil fra hans Haand blive overgivet til Trykken et Skrift om denne Gjenstand, siger Hr. Pastoren: Vil Hr. Hansen, som han siger, fremføre sin Protest, eller vil han fremlægge Grunde herfor i Stænderforsamlingen, da staaer dette ham jo naturligviis frit, og dog vil det kun være en lidet hæderlig Kamp der at drage til Feldts mod en Klasse af Medborgere, der ikke selv kan møde paa Kamppladsen og forsvare sig."
Odense Adresse-Contoirs Efterretninger, 1838-04-23
Odense. Jægere fortælle, at i flere Aar have kun saaSkovsnepper (Scolopax rusticula) gjæstet Fyen, hvorfor Sneppejagten de fleste Steder har givet ringe Udbytte. J dette Foraar derimod have disse Fugle paa deres Vandring til Sommerresidentsen faldet her i temmelig Mængde, og Man kjender flere Jægere, der have skudt en Snees Stykker og derover, hvilket kan kaldes en god Foraarsagt. Uanseet den haarde Vinter, ere Snepperne iaar temmelig fede; de kjøbes her for 2 Mk. Stykket, men have de foregaaende Aar kostet det dobbelte, ja endog 1 Rbd. – Som noget usædvanligt kan bemærkes de vedholdende stærke Ugleskrig, der i lang Tid lade sig høre hver Aften her i Byen; især er det Tilfældet fra Korsgaden og et langt Strøg ned ad Vestergade. Lyde disse Toner end mindre melodisk, kan det maaskee dog gjælde som et glædeligt Forvarsel om, at Minervas Fugl herefter vil opslaae sin Residents indenfor vore Porte.
Odense Adresse-Contoirs Efterretninger, 1838-04-23
Befordringer og Afgang. Under det danske Cancellie: Under 14 d. er Stiftsprovst over Siellands Stift og Sognepræst ved Vor Frue Kirke i Kjøbenhavn, Professor H. G. Clausen, R. af D. og Dbrud., efter Ansøgning i Naade entlediget med Pension.
Odense Adresse-Contoirs Efterretninger, 1838-04-23
Ledige Embeder. Under det danske Cancellie: Siellands Stiftsprovstie og Frue Sognekald i Kjøbenhavn, 1200 Rd. Paa Embedet hviler en Pension af 800 Rbd. til den entledigede Sognepræst. - Under Sundhedscollegiet: Districts chirurgicatet paa Langeland.
Odense Adresse-Contoirs Efterretninger, 1838-04-23
Skibs= og Handels-Efterretninger. J Onsdags afseilede fra Kjøbenhavns Rhed Helsingøers Vagtskib, Orlogs corvetten Diana under Commando af Capt. Jahrtmann, Corvetten ankom den 18de til sin Station, men faa Timer efter at den var kommer til Ankers, truedes saavel den som en nærliggende amerikansk Bark af saa betydelig Fare ved en drivende stor Jisslage, at Man alt fra Land ilede til Hjelp, da i det samme Flagen tog en anden Cours, og det - til Lykke blev blot ved Faren,
Odense Adresse-Contoirs Efterretninger, 1838-04-23
En Skipper, som den 19 d. passerede Øresundet, berettede, at et engelsk Skib, som den 17d. indkom til Svinemunde, havde Dagen iforveien NO. af Witmond seet en Brig, som antoges at være en dansk Frugtfarer, ligge i Jsen, halv kæntret og med kappede Master. Formedelst Jis var det ikke muligt at komme til Briggen.
Odense Adresse-Contoirs Efterretninger, 1838-04-23
Fyr= og Lodsskibet Drogden er den 16 d. gaaet ud til Drag ve, har der viist Fyr om Natten paa Stationen, men maattet Dagen efter forlade samme for stærk Jisgang og er kommet tilbage paa Kjøbenhavns Rhed.
Odense Adresse-Contoirs Efterretninger, 1838-04-23
Dampskibet Frederik den Sjette ankom den 16 d. om Eftermiddagen til Kiel med 65 Passagerer.
Odense Adresse-Contoirs Efterretninger, 1838-04-23
Blandt de i Januar Qvartal sundtoldklarerende Skibe vare 4 bestemte fra Kjøbenhavn til Vestindien og 1 til Grønland; 1 Skib udgik derfra ladet med Meel og 5 med Frugt. Capit. George Christie, førende Brigskibet Hero af Perth, som er ankommen fra Kbhavn til London, har den 10 April i Nordsøen truffet Skibet Resolution af Christiania i synkefærdig Tilstand, og ved at holde nær til samme er det lykket ved Hielp af Baade at bjerge Capitainen og Mandskabet, 10 i Tallet, endskjøndt i en meget svag og udmattet Tilstand. Skibet Resolution var bestemt fra Christiania til London med Trælast, og 2 Mand af Besætningen vare af Kulde, Udmattelse og Mangel paa Føddemidler allerede døde 2 Dage for Capitain Christie kom til Skibet. De frelste 10 Mand bleve af Capitain Christie forpleiede og satte iland i Helsingøer.
Odense Adresse-Contoirs Efterretninger, 1838-04-23
Ind- og udklarerede Skibe ved Odense Toldkammer. Jndgaaede: Den 20 April, H. C. Andersen af Bogense, fra Drammen, Jagten Georgine, med Trælast.
Odense Adresse-Contoirs Efterretninger, 1838-04-23
Udgaaede: Den 20 April, H. N. Hansen af Odense, til Norge, Jagten de 4 Sødskende, med Korn; R. Holbeck af Odense, til Altona, Jagten Elisabeth Sophie, med Stykgods; J. P. Winckler af Svendborg, til Hull, Sluppen Agnethe Kirstine, med Frøe; J. Hansen af Odense, til Horsens, Jagten Haabet, med Korn; H. Hansen af Odense, til Horsens, Baad Bagatellen, med Korn. Den 21de, M. Fischer af Odense, til Kjøbenhavn, Jagten Johanne Marie, med Stykgods; A. Andresen, af og til Flensborg, Jagten Wilhelmine Cathrine, med Frøe.
Odense Adresse-Contoirs Efterretninger, 1838-04-23
Kjøbenhavns Børs=Cours den 20 April 1837. Hamb. 2 M. - k. S. 201. 4 pCt. uopsigelige Rigsbank Spec. 202, solgt til - Mk. - s. Oblig. 102 1/2 a 103 Rbd. r. S. Bank-Disconto ....... 4 pCt. 11 pCt. norsk Laan ved Hambro Norske Spec. Sedl. pr. 100 og Søn af 1828. 10III. S. Sp. - 4 - Rbd. Sedl. 4 pCt. nye norske Oblig. af 4 pCt. Kongel. Obligationer 1834. 101 a 101 1/2 i r. S. (u. Rente) 91 1/2 4 - R. Sedl. 4 pCt. dito 101 a 101 1/2 i Bco. Nationb. Obl. (af Laan 1 Febr. 4 pCt. eng. Laan 72 1/2 a 73 L. S. 1820) 102 1/2 a 103 Rbd. r. S. Bank-Actier r. S.
Odense Adresse-Contoirs Efterretninger, 1838-04-23
Kjøbenhavns Torvepriser den 21 April 1837. Hvede. 6 Rd. - s. 6 Rd. 10 s. Ærrer..... 4 Rd. 61s. 35 Rd. 10 s. Rug.. 4 Rd. 88 s. 5 Rd. 10 s. Flesk, rog 1 Rd. 92 s. 2 Rd. 12 s. Byg, 2-rad. 3 Rd. 18 s. 3 Rd. 61. dito, grøns 1 Rd. 76 s. - 1 Rd. 92 s. dito, 6 rad. 3 Rd. 10 s., 3 Rd. 56 s. Smar Pd. 1 Mk. 6 s. 1 Mk. 8 s. Havre..... 2 Rd. 76 s., 3 Rd. 4, Æg, Snees. 1 Mk. 6 s. 1 Mk. 8 s. Sjellandsk Smør Fjerd. 11 Rbd. 3 Mk. - s. a 12 Rbd. 1 Mk. 8 s. N. Hansen. En gammel Mand er sænket ned i Graven, En ærlig, en godhjertet, venlig Mand, Som i den Tid, han førte Vandringstaven, Var agtet af hver høi og simpel Mand. Kjendt har han Livets Modgang og dets Storme: Han har følt Sommersolens varme Skin, Men og seet Skyerne, hvori sig formeDe Lyn, der ramme Menneskenes Sind. Den Gode glemmes ei, for han forlader Sin gamle Vennekreds, sin Børneflok! Hvil Du i Fred, vor kjære, gamle Fader, Engang vi med Dig atter samles nok: Til den Tid sov Du født i stille Kammer, Med Agtelse vi mindes vil Dit Navn! Ved Urnen skal Taknemlighedens Flammer, Bevidne Dig vor Kjærlighed, vort Savn.
Odense Adresse-Contoirs Efterretninger, 1838-04-23
AVERTISSEMENTS. At min inderlig elskede Mand, Lars Larsen junior, forhen Kjøbmand i Kjerteminde, paa en Reise fra Hull til Hamborg, ombord i Dampskibet Monarch, ført af Capitain Joh. Wood, den 25 forrige Maaned, efter nogle faa Dages Sygdom, ved Døden er afgaaet, det bringes herved til fraværende Families og Venners Kundskab af hans dybtsørgende Enke. H. M. Larsen, Kjerteminde den 18 April 1838. fød Mortensen.
Odense Adresse-Contoirs Efterretninger, 1838-04-23
Efter 28 Aars lykkeligt Ægteskab, behagede det den evige Styrer den 18 dennes om Aftenen Kl. 11 1/2 ved en blid og rø lig Død at bortkalde min kjære og retskafne Kone, Cathrina Dinsen, fød Fischer, i hendes Alders 54de Aar, efter 9 Dages haarde Lidelser. Et Barn, hvis Død haardt saarede hendes ømme Moderhjerte, modtager hende i Evigheden, medens jeg staaer her ene tilbage med 7 uforsørgede Børn. For de mange Ædle, der saa ofte have taget Deel i mine Glæder og Sorger, bekjendtgjør jeg dette Sorgens Budskab, overbeviist om deres hjertelige Deeltagelse. C. Dinsen. Barløsegaard den 19 April 1833. At vor kjære, elskede, ældste Datter, Karen Cicilie Margrethe Knutzen, efter langvarig Sygdom og flere Ugers haarde Lidelser, ved Døden henkaldtes den 21 April d. A., meldes Familie og Venner, ved dette Sorgens Budskab, fra hendes dybtsørgende Forældre. Odense den 22 April 1828. M. Knuten. M. C. Knutzen.
Odense Adresse-Contoirs Efterretninger, 1838-04-23
Der gives Subjecter i Samfundet, der finde Fornøielse i at bagflikke Næstens gode Navn og Rygte, iblandt saadanne har Smaakjører Christen Larsen her af Byen befundet sig, og ham er derfor inden Odense Byes Politieret den 12 Jan. d. A. i en Sag, jeg saae mig foranlediget i hiin Anledning mod ham at anlægge, overgaaet en saadan Dom.
Odense Adresse-Contoirs Efterretninger, 1838-04-23
Jndstævnte Smaakjører Christen Larsen bør til Odense Fattigkasse betale 2 Rbd. Sølv, saa bør han ogsaa betale Sagens Omkostninger med 3 Rbd. Sølv til Klageren Hans Christensen. At efterkommes under Adfærd efter Loven.
Odense Adresse-Contoirs Efterretninger, 1838-04-23
Dette tilladet jeg mig herved offentlig at kundgjøre til fremtidig Advarsel for Domfældte og den eller de, der foruden ham maatte føle Hang til et lignende Forhold. Hans Christensen, Odense den 20 April 1838. Tjenestekarl.
Odense Adresse-Contoirs Efterretninger, 1838-04-23
En Halvblodshest, 3 Aar gammel, mørkebruun, uden Aftegning, staaer til Salg hos Gaardmand Carl Rasmussen i Herrested-Holme ved Raunholt.
Odense Adresse-Contoirs Efterretninger, 1838-04-23
Undertegnede er flyttet til Adelstrædet hos Kuchendager Sander, og anbefaler sig med alle Slags Haararbeide til Ærbødigst muligst billig Priis. Sommer.
Odense Adresse-Contoirs Efterretninger, 1838-04-23
Fra nu af modtages af Undertegnede til Bleg i indeværende Sommer til muligst billige Priser. Thi advares Alle og Enhver at holde sig fra min Bleghauge uden særdeles Tilladelse, i manglende Fald have de sig selv at tilskrive den deraf flydende Jepp. Jacobsen, Ubehagelighed. Blegmand, Odense d. 23 April 1833. boende ved Torveggen Nr. 575. Sk. Af det i sin Tid overeenstemmende med Forordningen af 21 October f. A. herfra indsendte Forslag til et proviforisk Regulativ for Odense Kjøbstad, har det Kongelige Danske Cancellie approberet følgende Bestemmelser saaledes: a) At de eligerede Borgeres Antal bestemmes til 18. At Værdien af Grundeiendom og Størrelsen af den Næringsskat, der i Henhold til Anordningens 87. skal give Valgbarhed som Repræsentant fastsættes til respective en Forsikringssum af 2000 Rbd. Sølv og Næringsskats Ydelse efter en Ansættelse af 600 Rbd. saaledes, at Sammenlægning af GrundeiendomsVærdie og Ansættelse til Næringsskat kan finde Sted, for at begrunde Valgbarhed efter de Forhold, hvori hver især af disse Størrelser staaer til den bestemte Maalestok, f. Ex. naar Grundeiendommens Værdie og Næringstaxten udgjøre hver Halvdelen af den fastsatte Størrelse, hvorhos det er betegnet som en Selvfølge af Forordningen 21 October f. A. H. 7. sammenholdt med 81, at den Jndvaaner, der uden at være Næringsdrivende vil gjøre Fordring paa Borgerskab, ligeledes maa besidde Gaard eller Huus til en Forsikringssum af 2000 Rbd. S. eller derover. c) At Skatteligning foretages af en Commission, bestaaende af et Medlem af Magistraten, Kæmnerkassereren og 12 dertil valgte Borgere. At Revisorernes Antal fastsættes til 2, der ifølge Anordningens 8 26 begge ville være at vælge paa 6 Aar og saaledes ville komme til samtidig at afgaae. c) At Regnskabet aarlig bekjendtgjøres ved at trykkes i Extract. Det er derhos ved allerhøieste Resolution af 3 Febr. d. A. tilladt, at der maa ansættes tvende borgerlige Raadmænd, som overeenstemmende med Anordningen 21 October f. A. vælges af Repræsentanterne paa 8 Aar.
Odense Adresse-Contoirs Efterretninger, 1838-04-23
De af Byens Grundeiere, som ifølge det Foranførte ere berettigede til at vinde Borgerskab og som attraae Saadant, for at blive deelagtige i de dermed forbundne Rettigheder, anmodes herved om, inden den 17 Mai d. A. desangaaende at henvende sig til Borgermesteren. Efter Udløbet af denne Tid ville Valglisterne uopholdeligen blive udfærdigede og det videre Fornødne forberedt til Valgenes snarest muelige Jværksættelse, saa at de Grundeiere, som ikke erhverve Borgerskab i det seneste Onsdagen den 16 Mai d. A. for denne Gang udelades af Valglisterne. Odense Raadstue den 23 April 1838. Borgemester og Raad.
Odense Adresse-Contoirs Efterretninger, 1838-04-23
Dampskibet Løven, Kapitain N. Kierumgaard, som befordrer Passagerer, uden at medtage Gods, vil een Gang om Ugen, nemlig hver Onsdag, fare mellem Kiel og Faaborg, og begynder hermed den 25 dennes. Det indtræffer her henimod Middag og afgaaer igjen til Kiel mellem Kl. 12 og 1. Reisende kunne medføre Heste og Vogne. Om Aftenen Kl. 7, efter Dampskibets Ankomst til Kiel, afgaaer Diligencen til Hamborg. Passage=Pengene blive erlagte til Kapitain N. Kierumgaard ombord, iøvrigt meddeler Hr. Agent L. P. Voigt, nærmere Underretning. Faaborg den 20 April 1838. Bortfarten imellem Bogense og Jylland, begynder førstkommende Torsdag den 26 April, da Vandet er aabent for Jis.